नई दिल्ली : 'सिस्टर्स एंड ब्रदर्स ऑफ अमेरिका'...11 सितंबर 1893 को जब शिकागों में आयोजित विश्व धर्म सम्मेलन में स्वामी विवेकानंद ने इन शब्दों से अपने भाषण की शुरुआत की तो तालियों की गड़गड़ाहट से पूरा हॉल गूंज पड़ा. वह पहला मौका था जब पश्चिम का पूरब से सामना हो रहा था. पश्चिमी देश भारत की संस्कृति, सभ्यता और दर्शन से रूबरू हो रहे थे. यूं तो पश्चिमी देशों के मन में भारत की छवि 'सपेरों के देश' की ही थी, लेकिन स्वामी विवेकानंद के उस बहुचर्चित भाषण ने काफी कुछ बदल दिया.